সমতাৰ মূৰ্তি

সমতাৰ মূৰ্তি, হায়দৰাবাদৰ উপকণ্ঠ অঞ্চলৰ ৰঙা ৰেড্ডী জিলাৰ মুছিণ্টলৰ চিন্না জীয়াৰ ট্ৰাষ্টৰ চৌহদত অৱস্থিত একাদশ শতিকাৰ ভাৰতীয় দাৰ্শনিক ৰামানুজৰ প্ৰতিমূৰ্তি। ই পৃথিৱীৰ দ্বিতীয় সৰ্বোচ্চ বহি থকা মূৰ্তি। প্ৰতিমূৰ্তি নিৰ্মাণৰ প্ৰকল্পটো ৰামানুজৰ ১০০০ বছৰীয়া জন্ম জয়ন্তী উপলক্ষে ট্ৰাষ্টে হাতত লৈছিল, যাৰ বাবে আনুমানিক ১০০০ কোটি টকা (১৩০ মিলিয়ন মাৰ্কিন ডলাৰ) খৰচ হৈছিল৷ প্ৰকল্পটোৰ বাবে হোৱা খৰচৰ এক বুজন অংশৰ ধন ভক্তসকলে অনুদানৰ জৰিয়তে আগবঢ়াইছিল।
আৰ্হি আৰু নিৰ্মাণ
আৰ্হি
২০১৪ চনত তপস্বী চিন্না জীয়াৰে ৰামানুজৰ শিক্ষাৰ ১০০০ বছৰীয়া জয়ন্তী উপলক্ষে প্ৰতিমূৰ্তি নিৰ্মাণ কৰি তেওঁক স্মৰণ কৰাৰ পৰিকল্পনা লৈছিল৷ পিছলৈ ডি এন ভি প্ৰসাদ স্থপতিক এই প্ৰকল্পৰ মুখ্য স্থপতি হিচাপে নিযুক্তি দিয়ে আৰু চিন্না জীয়াৰৰ পথ-নিৰ্দেশনাৰ অধীনত সকলো প্ৰাৰম্ভিক অংকন সম্পূৰ্ণ কৰে। তলৰ মহলাটো ৬ হাজাৰ বৰ্গমিটাৰ আৰু ইয়াত ৰামানুজৰ জীৱন আৰু দৰ্শনৰ চিত্ৰ অংকন কৰা হ’ব। দৈনিক উপাসনাৰ বাবে নিৰ্মিত এই মন্দিৰটো ২৭,৮৭০ বৰ্গমিটাৰ দ্বিতীয় মহলাত থাকিব। ১৩৬৫ বৰ্গমিটাৰ তৃতীয় মহলাত বৈদিক ডিজিটেল পুথিভঁৰাল আৰু গৱেষণা কেন্দ্ৰ থাকিব। ৰামানুজৰ জীৱন কাহিনীৰে অমনিমেক্স আকৃতিৰ প্লেনেটেৰিয়াম থিয়েটাৰৰ পৰিকল্পনা কৰা হৈছিল৷ আগম শাস্ত্ৰ আৰু শিল্প শাস্ত্ৰ অনুসৰি মুঠ ১৪টা আৰ্হি প্ৰস্তুত কৰা হৈছিল। তাৰ ভিতৰত ৩টা আৰ্হি বাছনি কৰা হৈছিল, আৰু 3D স্কেনিং প্ৰযুক্তি ব্যৱহাৰ কৰি উন্নতি কৰা হৈছিল।
ট্ৰাষ্টে ইয়াক ‘Statue of Equality’, সমতাৰ মূৰ্তি নামেৰে নামাকৰণ কৰিছিল৷
বিত্ত যোগান
এই মূৰ্তিটো আনুমানিক ১০০০ কোটি টকা (১৩ কোটি মাৰ্কিন ডলাৰ) ব্যয় কৰি নিৰ্মাণ কৰা হৈছিল, যাৰ সৰহ সংখ্যক ভক্তসকলৰ অনুদানৰ পৰা সংগ্ৰহ কৰা হয়।
নিৰ্মাণ
এই প্ৰতিমূৰ্তিৰ আধাৰশিলা স্থাপন কৰে চিন্না জীয়াৰে। ২০১৭ চনৰ নৱেম্বৰৰ ভিতৰত এই মূৰ্তিটো সাজু হোৱাৰ আশা কৰা হৈছিল আৰু পিছলৈ ২০১৯ চনৰ ফেব্ৰুৱাৰীলৈ কিছু সংশোধন কৰা হৈছিল। নানজিং ভিত্তিক কোম্পানী এৰ'ছান কৰ্প'ৰেশ্যনক ২০১৫ চনৰ আগষ্ট মাহত এই মূৰ্তিটো নিৰ্মাণৰ বাবে চুক্তিবদ্ধ কৰা হৈছিল। চূড়ান্ত কৰা আৰ্হিটো থ্ৰীডি স্কেন কৰি নিৰ্মাণৰ বাবে এৰ’ছান কৰ্প’ৰেশ্যনলৈ প্ৰেৰণ কৰা হৈছিল। ৭০০ টন পঞ্চধাতু- সোণ, ৰূপ, তাম, পিতল আৰু জিংকৰ পাঁচ ধাতুৰ মিশ্ৰণ এই মূৰ্তিটো নিৰ্মাণৰ বাবে ব্যৱহাৰ কৰা হৈছিল। ইয়াক চীনত নিৰ্মাণ কৰা হৈছিল আৰু পিছলৈ ৫৪টা চালানত চেন্নাই বন্দৰৰ মাজেৰে ১৬০০টা ব্যক্তিগত টুকুৰাত ভাৰতলৈ প্ৰেৰণ কৰা হৈছিল। শ্ৰমিক, অভিযন্তা আৰু ৱেল্ডাৰকে ধৰি প্ৰায় ৬০জন চীনা বিশেষজ্ঞই ঠাইতে এই ছেগমেণ্টসমূহ একত্ৰিত কৰিছিল। ২০১৭ আৰু ২০১৮ চনৰ ভিতৰত এই সামূহিক প্ৰচেষ্টা আগবাঢ়িছিল আৰু সম্পূৰ্ণ হ'বলৈ ১৫ মাহ সময় লাগিছিল। আৰু হায়দৰাবাদৰ মুছিণ্টাল নামে ঠাইত একত্ৰিত কৰা হৈছিল। এৰ'ছান কৰ্প'ৰেশ্যনে মূৰ্তিটোৰ সোণালী ৰঙৰ বাবে ২০ বছৰৰ নিশ্চয়তা প্ৰদান কৰিছিল।

ভদ্ৰবেদী নামৰ প্ৰতিমূৰ্তিটোৰ তলৰ বেদী ভৱনটো ১৬ মিটাৰ (৫৪ ফুট) ওখ আৰু তিনিমহলীয়া। অট্টালিকাটোৰ ওপৰত ৮.২ মিটাৰ (২৭ ফুট) ব্যাসৰ এটা পদুম আছে, আৰু ইয়াক ৩৬টা হাতীয়ে কঢ়িয়াই লৈ ফুৰে, যাৰ ওপৰত এই মূৰ্তিটো বহি আছে। পদুমৰ ৮.২ মিটাৰ (২৭ ফুট) মাত্ৰাই ২৪টা তত্ত্বক প্ৰতিনিধিত্ব কৰে আৰু বাকী ৩টো আত্মা, ঈশ্বৰ আৰু গুৰুক প্ৰতিনিধিত্ব কৰে। মূৰ্তিটোৰ এটা কংক্ৰিটৰ গুৰি আছে যিটোৰ চাৰিওফালে পাঞ্চলোহা চাদৰ আছে যি ১০ মিলিমিটাৰৰ পৰা ২০ মিলিমিটাৰৰ ভিতৰত ডাঠ হয়। তলৰ বেদী অংশটোত এটা ধ্যান হল আছে য'ত ৰামানুজৰ জীৱন্ত ৰূপক প্ৰতিনিধিত্ব কৰা ১২০ কিলোগ্ৰাম সোণৰ ৫৪ ইঞ্চি (১.৪ মিটাৰ) মূৰ্তি স্থাপন কৰা হৈছে। শিলত নিৰ্মিত ১০৮টা দিৱ্যদেশম (আদৰ্শ মন্দিৰ) মূৰ্তিটোক আগুৰি আছে।

২০২২ চনৰ ৫ ফেব্ৰুৱাৰীত ভাৰতৰ প্ৰধানমন্ত্ৰী নৰেন্দ্ৰ মোদীয়ে এই প্ৰতিমূৰ্তি উদ্বোধন কৰে। বেদী ভৱনৰ ভিতৰত থকা সৰু সোণালী মূৰ্তিটো ৰাষ্ট্ৰপতি ৰামনাথ কোবিন্দএ ২০২২ চনৰ ১৩ ফেব্ৰুৱাৰীত উদ্বোধন কৰে।

তথ্য সূত্ৰ

শ্ৰেণী:ভাৰতীয় স্থাপত্য
শ্ৰেণী:ভাৰতৰ পৰ্যটনস্থলী
শ্ৰেণী:আধুনিক যুগ